বিচারপতির বাড়িতে টাকা: এফআইআরের আর্জি খারিজ সুপ্রিম কোর্টে

ওয়েবডেস্ক: তিন বিচারপতিকে নিয়ে গঠিত অভ্যন্তরীণ তদন্তের (Investigation) রিপোর্টের জন্য অপেক্ষা করতে হবে। এফআইআর (FIR) দায়েরের আর্জি এখনই বিবেচনা করা যাবে না। কারণ ওই তদন্ত শেষ হলে বিকল্প কিছু পথ সামনে থাকবে। সুপ্রিম কোর্টের (Supreme Court) প্রধান বিচারপতি সঞ্জীব খান্না নিজেই এফআইআর দাখিলের নির্দেশ দিতে পারেন। অথবা তদন্ত রিপোর্ট খতিয়ে দেখে বিষয়টি সংসদের কাছে পাঠানো হতে পারে। অভিমত বিচারপতি অভয়এস ওকা ও বিচারপতি উজ্জ্বল ভূঁইয়ার।

দিল্লি হাইকোর্টের (Delhi High Court) বিচারপতি যশোবন্ত ভার্মার বাড়িতে গত ১৪ মার্চ রাতে আগুন লাগার ঘটনা ঘটে। সেখান থেকে দমকল কর্মীরা অগ্নিদগ্ধ প্রায় ১৫ কোটি টাকা উদ্ধার করেন বলে অভিযোগ। সংবাদমাধ্যমে ছড়িয়ে পড়ে টাকা উদ্ধারের খবর। ঘটনায় অন্তর্তদন্তের নির্দেশ দেওয়া হয়। যদিও বিচারপতি ওই টাকা উদ্ধারের অভিযোগ উড়িয়ে দেন। ওই ঘটনায় রাজনৈতিক মহলেও তীব্র প্রতিক্রিয়া তৈরি হয়। বিচারপতি নিয়োগের প্রক্রিয়া নিয়েও প্রশ্ন তোলেন অনেকে। ঘটনায় মুখ খোলেন উপ রাষ্ট্রপতি জগদীপ ধনকারও।

আরও পড়ুন: পূর্ব লাদাখে সেনাবল বৃদ্ধি! LAC-র নিরাপত্তায় কী পদক্ষেপ ভারতের?