‘কেন এফআইআর করল না রাজ্য? আদালতে প্রশ্ন কমিশনের

কলকাতা: নির্দেশের পরেও এফআইআর (Special Intensive Revision) করেনি রাজ্য। নির্বাচন কমিশনের (Election Commission) নির্দেশ থাকার পরেও ভোটার তালিকায় কারচুপি নিয়ে সাসপেন্ডেড অফিসারদের বিরুদ্ধে এফআইআর করেনি রাজ্য, আদালতে জানাল কমিশন। আদালত চাইলে রাজ্যের কাছে তথ্য তলব করুক। কলকাতা হাইকোর্টে (Calcutta High Court )রিপোর্ট দিয়ে জানাল নির্বাচন কমিশন। একটি মামলায় অরুণ গরাইন নামে কাকদ্বীপের এক আধিকারিক যিনি ভোটের সংশোধনের কাজে যুক্ত ছিলেন, তার বিরুদ্ধে ওঠা অভিযোগ ন্যাসাত করতে সিবিআই তদন্তের দাবি করেন মামলাকারী। সেই মামলায় কমিশনের আইনজীবী ভোটার তালিকায় কারচুপি নিয়ে চার আধিকারিককে দ্রুত সাসপেন্ড এবং তাঁদের বিরুদ্ধে এফআইআর করার রাজ্যকে নির্দেশ দেওয়া হয়েছিল। কিন্তু রাজ্য দুই অফিসারকে সাসপেন্ড করে।

কোনও আধিকারিককের বিরুদ্ধে এফআইআর করেনি। এই অবস্থান নিয়ে রাজ্যের কাছে হাইকোর্ট তথ্য তলব করুক। সেই তথ্য এলে স্পষ্ট হবে কেন কমিশনের নির্দেশ মানা হয়নি। এফআইআর দায়ের না করার পিছনে আসল কারণ কী এবং ওই আধিকারিকদের ইচ্ছাকৃত ভাবে কেউ আড়াল করছে কি না। এবং কার নির্দেশে হচ্ছে তাও জানা যাবে। পশ্চিমবঙ্গে Special Intensive Revision (SIR) প্রক্রিয়া ইতিমধ্যেই শুরু হয়েছে। এই বিষয়ে শীঘ্রই আনুষ্ঠানিক বিজ্ঞপ্তি জারি হবে। এই সংশোধনের মাধ্যমে বেআইনি নাম বাদ যাবে এবং যোগ্য ব্যক্তিদের নাম ভোটার তালিকায় থাকবে। বিচারপতি অমৃতা সিনহার এজলাসে চলছে শুনেছি।